Krvácanie po tabletke ,,po”
Dobrý deň, mozem sa opýtať, poslednú menštruáciu som mala 14.3. a skončila 19.3. Dva dni na to som zobrala tabletku po. Dnes (27.3.) sa mi dostavilo krvácanie, podobné menstruacii. Rozumiem, že je to zásah do cyklu, ale je to v poriadku? Pripadne to znamená že tabletka zabrala a že nie som tehotna?
Dobrý deň
Ďakujeme za Vašu otázku
Medzi časté nežiadúce účinky núdzovej antikoncepcie patria okrem iného aj poruchy menštruačného cyklu. Krvácanie môže byť po užití núdzovej antikoncepcie odlišné. Môže vyskytnúť neskôr alebo skôr ako zvyčajne. Až do nasledujúcej menštruácie sa môže u Vás vyskytnúť tiež nepravidelné krvácanie alebo špinenie. Ak bude menštruácia meškať viac ako 5 dní alebo bude nezvyčajne slabá alebo nezvyčajne silná, skontaktujte sa čo najskôr so svojím lekárom.
Prajem pekný zvyšok dňa
S pozdravom, PharmDr. Lucia Kubáňová